ddrg/super_eurlex huggingface dataset:
DA Den Europæiske Unions Tidende CE 84/673

(2004/C 84 E/0759)

SKRIFTLIG FORESPØRGSEL E-0796/04

af Michel Hansenne (PPE-DE) til Kommissionen

(11. marts 2004)

Om: Sikkerhed i elevatorer

Det europæiske standardiseringsinstitut har udarbejdet en sikkerhedsstandard for de eksisterende elevatorer: SNEL (Safety Norm for Existing Lifts). Denne standard hjælper landene til at identificere risiciene i forbindelse med de eksisterende elevatorer og til at indføre lovgivning til at afhjælpe disse risici. I henstilling 95/216/EF (1), som er tilknyttet direktiv 95/16/EF (2), nævnes denne nye standard ikke eksplicit. I lyset af de mange ulykker med dødelig udgang, der er sket gennem de seneste år, og den øgede bevidsthed i visse lande, der har indført eller er i gang med at indføre lovgivning inden for dette område, vil det være ønskeligt at gennemføre denne henstilling. Dette ville gøre det muligt bedre at oplyse de politiske beslutningstagere om de mest hensigtsmæssige foranstaltninger med henblik på at begrænse de risici, der er forbundet med de eksisterende elevatorer, til et minimum ved at bringe lovgivningen i overensstemmelse med standarden EN 81-80, der blev ratificeret den 3. november 2003.

Kan Kommissionen give tilsagn om foranstaltninger på dette område?

Svar afgivet på Kommissionens vegne af Erkki Liikanen

(19. april 2004)

Kommissionens henstilling 95/216/EF af 8. juni 1995 (3) omfatter de eksisterende elevatorer, dvs. elevatorer, som er installeret inden ikrafttrædelsen af »elevator«-direktivet 95/16/EF (4). Med denne henstilling opfordres medlemsstaterne til at træffe hensigtsmæssige foranstaltninger til at sikre en tilfredsstillende vedligeholdelse af de eksisterende elevatorer samt at forbedre sikkerheden ved disse apparater.

Det europæiske standardiseringsudvalg har for nylig vedtaget en ny standard, EN 81-80, som omhandler sikkerhedsmæssige forbedringer af de eksisterende elevatorer. Selv om denne standard ikke har samme status som de harmoniserede standarder, der er vedtaget som led i direktiv 95/16/EF, indeholder den dog råd og oplysninger, der vil kunne være af stor nytte for de, der skal forestå gennemførelsen af henstilling 95/216/EF. Kommissionen vil nøje undersøge mulighederne for at ajourføre henstillingen, så der medtages en reference til den nye standard. Den vil holde det ærede parlamentsmedlem informeret om den beslutning, der tages efter denne undersøgelse.

(1) EFT L 134 af 20.6.1995, s. 37.

(2) EFT L 213 af 7.9.1995, s. 1.

(3) EFT L 134 af 20.6.1995.

(4) Europa-Parlamentet og Rådets direktiv 95/16/EF af 29. juni 1995 om indbyrdes tilnærmelse af medlemsstaternes lovgivning om elevatorer, EFT L 213 af 7.9.1995.
DA Den Europæiske Unions Tidende CE 88/546

(2004/C 88 E/0556)

SKRIFTLIG FORESPØRGSEL E-0874/04

af Salvador Garriga Polledo (PPE-DE) til Kommissionen

(22. marts 2004)

Om: Nigerianske fundamentalisters boykot af poliovaccine

I op til syv lande er der inden for det sidste år blevet konstateret poliotilfælde, som de muslimske myndigheder i det nordlige Nigeria ifølge formanden for Unicef er ansvarlig for.

De muslimske myndigheder har indstillet vaccinationskampagner med den begrundelse, at der angiveligt i vaccinen skulle optræde østrogen, et hormon som er den vigtigste bestanddel i p-piller.

Kan Kommissionen oplyse, om den i medfør af sine gennemførelsesbeføjelser kan foranledige de muslimske myndigheder i Nigeria til at opgive deres boykot for at undgå, at børn fortsat får polio, fordi vaccinationen af dem udsættes som følge af grundløse rygter?

Svar afgivet på Kommissionens vegne af Paul Nielson

(30. april 2004)

Da Nigeria fortsat har det højeste antal poliotilfælde i verden, har landet prioritetsstatus med hensyn til global polioudryddelse. EU bidrager til det globale polioudryddelsesinitiativ gennem en række instrumenter og tildeler specifikt supplerende midler til poliovaccination i Nigeria. Kommissionen er i færd med at fastsætte tildelingen af yderligere midler til bekæmpelse af polio i regionen.

Gennem sin delegation i Nigeria samarbejder Kommissionen med de nigerianske myndigheder, og den vil fortsætte med at støtte og forbedre polioudryddelsesprogrammer i regionen. Kommissionen er underrettet om, at det nylige polioudbrud i den nordlige del af Nigeria, som har spredt sig til andre afrikanske lande, udgør et større tilbageskridt for den internationale polioudryddelseskampagne, der koordineres af det globale partnerskab til udryddelse af polio. Det skal fremhæves, at præsident Obasanjo har forpligtet sig til at udrydde poliovirussen i Nigeria før 2005, som er det globale mål. På trods heraf er der vidnesbyrd om, at vaccinationskampagner i den nordlige del af Nigeria er blevet indstillet, hvorved virussen har fået mulighed for at spredes. Så vidt Kommissionen er underrettet, er dette kun tilfældet i Nigeria; den forventer, at den planlagte gennemførelse af vaccinationsprogrammerne i regionen generelt vil overbevise myndighederne om vigtigheden af at genoptage programmerne. Den Islamiske Konferences Organisation (OIC) vedtog således på sit seneste topmøde i Malaysia i oktober 2003 en resolution om udryddelse af polio, som alle dens medlemsstater tilsluttede sig. For øjeblikket er 52 af OIC's 57 medlemslande poliofri.

Verdenssundhedsorganisationen og det globale partnerskab for udryddelse af polio såvel som de hertil knyttede gennemførelsesorganer arbejder med særlige tekniske spørgsmål som f.eks. muligheden for tilstedeværelse af østrogen i vacciner.
—

Det er endnu ikke muligt at vurdere, om der er behov for at tage den gældende ordning for begrænsning af fiskeriaktiviteterne op til fornyet overvejelse. Der skal under alle omstændigheder foretages en vurdering af gennemførelsen af bestemmelserne i artikel 5 og virkningen heraf i forbindelse med den rapport, der er fastsat krav om i samme artikels stk. 2.
1.

straks at gribe ind for at begrænse eksporten af europæisk jernskrot og eventuelt underlægge den et krav om forudgående tilladelse for at forhindre en yderligere brat stigning i stålpriserne?
2.

Er Kommissionen også af den opfattelse, at en vellykket udvidelse af Den Europæiske Union bl.a. afhænger af virksomhedsiværksættere som Hans Goense, der ønsker at slå sig ned i de nye medlemstater? Mener den ligeledes, at der er risiko for, at disse iværksættere lader sig afskrække af sådanne eksempler?
DA Den Europæiske Unions Tidende CE 88/724

(2004/C 88 E/0745)

SKRIFTLIG FORESPØRGSEL P-1190/04

af Joan Vallvé (ELDR) til Kommissionen

(14. april 2004)

Om: Kulturernes Verdensforum 2004

Jeg har stillet et spørgsmål om Kulturernes Verdensforum 2004, som åbnes i Barcelona den 9. maj 2004 (H-0539/03) (1). Kommissionen forsikrede i sit svar fra den 21. oktober 2003 om, at den opmærksomt fulgte Barcelona-forummets forberedelser og havde iværksat en række initiativer, der sigtede mod at fremme dialogen mellem de forskellige kulturer.

Nu da åbningsdatoen for forummet er nær, ønsker jeg at vide, hvilke initiativer Kommissionen påtænker at iværksætte. Endvidere ønsker jeg at vide, om der i forbindelse med den nævnte dialog mellem de forskellige kulturer tages hensyn til den særlige catalanske kultur, mere konkret det catalanske sprog, som er officielt sprog på forummet.

Svar afgivet på Kommissionens vegne af Viviane Reding

(30. april 2004)

Kommissionen har for nylig forelagt meddelelsen om unionsborgerskab i praksis, hvori den præsenterer hovedlinjerne i den nye generation af fremtidige kulturprogrammer. Det foreslås at give stor plads til fremme af dialogen mellem de forskellige kulturer i de nye programmer, eftersom bidraget til dialogen mellem kulturerne er en af de største gevinster ved den kulturelle indsats på EU-plan.

Med hensyn til det forum, der arrangeres i Barcelona i perioden maj til september 2004, kan Kommissionen kun gentage, at den følger arbejdet med den allerstørste opmærksomhed, men at den ikke indgår i gruppen af arrangører. Kommissionen foreslår, at spørgsmål om eventuelle officielle sprog ved arrangementet rettes til arrangørerne, nærmere bestemt Unesco, den spanske stat, Generalitat de Catalunya og Ayuntament de Barcelona. Under alle omstændigheder vil man se, at det websted (http://www.barcelona2004.org), der er oprettet i anledning af forummet, findes på tre sprog, nemlig engelsk, katalansk og spansk.

(1) Skriftlig besvarelse af 21.10.2003.
DA Den Europæiske Unions Tidende CE 84/861

(2004/C 84 E/0952)

SKRIFTLIG FORESPØRGSEL E-0732/04

af Ilda Figueiredo (GUE/NGL) til Kommissionen

(11. marts 2004)

Om: Opførelse af dæmninger på den internationale del af Minho-floden

Det vides, at der til det portugisiske hydrologiske institut er blevet indgivet forslag om opførelse af tre dæmninger med henblik på elproduktion. Forslaget stammer fra Unión Fenosa, en spansk koncern inden for elsektoren.

Disse forslag kommer efter, at man i 1998 havde opgivet ideen om at opføre en dæmning over Sela floden på grund af de omfattende indgreb i miljøet, som anlægget ville indebære.

Det foreliggende forslag kan også få en meget væsentlig indflydelse på miljøet, sådan som miljøfolk, lokale myndigheder, fiskere og vinavlere nærer frygt for.

Kommissionen bedes derfor oplyse følgende:

1. Har den kendskab til projektet om opførelse af tre dæmninger med henblik på elproduktion på den internationale del af Minho-floden, som danner grænse mellem Portugal og Spanien?

2. Hvordan vurderer den disse forslags indvirkning på miljøet, og hvilke foranstaltninger har den til hensigt at træffe for at tage hensyn til bekymringen blandt befolkning, sammenslutninger og institutioner i den portugisiske del af området?

3. Er det planen, at der skal afsættes fællesskabsmidler til disse projekter?

Svar afgivet på Kommissionens vegne af Margot Wallström

(28. april 2004)

Kommissionen har ikke kendskab til Unión Fenosas forslag om at opføre dæmninger ved Minho-floden.

Ifølge EF-lov kræver forslag om at opføre dæmninger en vurdering af indvirkningen på miljøet, hvis de ser ud til at få en betydelig indvirkning på miljøet. Hvis lagerkapaciteten i en dæmning overstiger 10mio.m3, er en vurdering obligatorisk (ifølge bilag I til Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (1), ændret ved Rådets direktiv 97/11/EF af 3. marts 1997 (2)). I andre tilfælde (der falder ind under bilag II i samme direktiv) skal myndighederne i medlemsstaten gennemgå forslaget for at afgøre, hvor stor indvirkningen forventes at blive. Vurderingen omfatter fremlæggelse af oplysninger om det foreslåede projekt og dets sandsynlige virkninger så vel som høring af miljømyndighederne og offentligheden, og hvis der skulle bliver tale om en grænseoverskridende indvirkning, af enhver medlemsstat, hvis område sandsynligvis vil blive påvirket. Myndighederne skal tage hensyn til oplysningerne og resultaterne af høringerne ved beslutningstagningen.

Det nævnte projekt har ikke været omfattet af medfinansiering fra Strukturfonden, for så vidt angår Portugal.

(1) EFT L 175 af 5.7.1985.

(2) EFT L 73 af 14.3.1997.
Kommissionen har ingen oplysninger om, nøjagtigt hvor de 230 000 tons farligt affald deponeres midlertidigt. Derfor indledte den en overtrædelsesprocedure. Efter domstolens dom af 13. juni 2002 (7) har Kommissionen fået ufuldstændige oplysninger om, hvilke foranstaltninger Grækenland har truffet for at efterkomme dommen. Derfor var det Kommissionens opfattelse, at Grækenland ikke havde opfyldt sine forpligtelser efter EF-traktatens artikel 228, stk. 1, hvorfor den fremsendte en åbnings- skrivelse, jf. artikel 228, stk. 2. De græske myndigheders svar på åbningsskrivelsen gennemgås for tiden. Konstateres det, at Grækenland ikke har efterkommet dommen, vil Kommissionen ikke tøve med at afgive en begrundet udtalelse, jf. EF-traktatens artikel 228, stk. 2.

Hvad angår Kommissionens skridt for at sikre, at Grækenland opfylder EF-reglerne om affald, skal der peges på, at Domstolen (8) for nylig har udtalt, at Grækenland ikke har opfyldt sine forpligtelser i henhold til artikel 4, stk. 1, og artikel 11 i Rådets direktiv 96/59/EF af 16. december 1996 om bortskaffelse af polychlorbiphenyler og polychlorterphenyler (PCB/PCT) (9). Dertil kommer, at Grækenland er indklaget for Domstolen (sag C-l63/03) i anledning af, at landet ikke har iværksat en fyldestgørende plan for forvaltning af farligt affald i regionen Thriassio Pedio (Attiki-præfekturet). Denne klage omfatter også manglende indsats for at undgå grundvandsforurening fra farligt affald.

Kommissionen vil fortsat efterforske alle oplysninger, der giver tilstrækkeligt grundlag for at antage, at Grækenland ikke i fyldestgørende omfang anvender Fællesskabets lovgivning om farligt affald.
DA Den Europæiske Unions Tidende CE 84/866

(2004/C 84 E/0958)

SKRIFTLIG FORESPØRGSEL E-0748/04

af José García-Margallo y Marfil (PPE-DE) til Kommissionen

(11. marts 2004)

Om: Synergi mellem de europæiske finansieringsplaner

For at forbedre den operative synergi mellem EU's mange finansieringsprogrammer er det nødvendigt at forbedre koordineringen mellem Den Europæiske Investeringsbank og Europa- Kommissionen betydeligt.

Hvorfor har der ikke hidtil været en bedre koordinering mellem strukturfondene, forsknings- og udviklingsfondene, Samhørighedsfonden og bevillingerne fra EIB/EIF? Er det muligt at oprette en uafhængig enhed inden for Kommissionen, der effektivt koordinerer forvaltningen af de forskellige generaldirektoraters fonde med finansieringen fra EIB og EIF?

Svar afgivet på Kommissionens vegne af Pedro Solbes Mira

(7. april 2004)

Kommissionen og EIB-gruppen (1) har udviklet en praksis for at koordinere anvendelsen af deres finansieringsinstrumenter ved hjælp af interinstitutionelle samarbejdsaftaler eller fælles »memorandum of understanding«, især inden for områderne regionaludvikling samt forskning og udvikling.

Endvidere har Kommissionen og EIB-gruppens tjenestegrene i en fælles arbejdsgruppe undersøgt, hvorledes det er muligt at udnytte deres respektive finansieringsinstrumenter mere optimalt i praksis, især ved hjælp af mere strømlinede procedurer og en mere systematisk og regelmæssig udveksling af oplysninger om kommende projekter.

Med hensyn til koordineringen mellem EIB og struktur- og samhørighedsfondene, er der allerede taget forskellige vigtige skridt for at lette den fælles planlægning af interventioner (Den Europæiske Investeringsfonds (EIF) globale forpligtelser inden for EU-støtterammerne, en hensigtsmæssig tilpasning af interventionssatsen, EIF's rådgivende funktion i forbindelse med udvikling af finansieringsmekanismer for små og mellemstore virksomheder på regionalt plan). Hvad angår samarbejdet mellem F&U-rammeprogrammet og EIB-gruppen, er der ved ovennævnte samarbejdsaftale fastlagt en ramme for det fællesarbejde. Der er planer om lignende aftaler på andre vigtige politikområder, først og fremmest dér, hvor EIB's finansiering på afgørende måde kan supplere interventioner, der finansieres af fællesskabsbudgettet.

På denne baggrund ser Kommissionen ikke noget behov for at oprette en særlig koordinationsenhed.

(1) EIB-gruppen omfatter EIB og Den Europæiske Investeringsfond (EIF).
DA Den Europæiske Unions Tidende CE 84/416

(2004/C 84 E/0485)

SKRIFTLIG FORESPØRGSEL E-0496/04

af María Sornosa Martínez (PSE) og María Valenciano Martínez-Orozco (PSE) til Kommissionen

(23. februar 2004)

Om: Undersøgelse af arbejdslegater fra det spanske arbejdsministerium

I sit svar på forespørgsel E-2188/03 (1) fra undertegnede MEP'er vedrørende det spanske arbejdsministeriums mulige forskelsbehandling af gravide kvinder i forbindelse med tildelingen af arbejdslegater, anerkendte Kommissionen, at der kunne være tale om en krænkelse af fællesskabsretten med hensyn til ligebehandling af mænd og kvinder, og bebudede, at den ville indlede en undersøgelse.

Kan Kommissionen oplyse, hvor langt man er nået i denne undersøgelse, og inden for hvilket tidsrum de spanske myndigheder har svaret på denne anmodning, såfremt der er modtaget svar?

Svar afgivet på Kommissionens vegne af Stavros Dimas

(1. april 2004)

I sin skriftlige forespørgsel E-2188/03 spurgte det ærede medlem, om Kommissionen mente, at bestemmelserne vedrørende tildeling af stipendier fra Kvindeinstituttet er i overensstemmelse med Rådets direktiv 92/85/EØF af 19. oktober 1992 om iværksættelse af foranstaltninger til forbedring af sikkerheden og sundheden under arbejdet for arbejdstagere som er gravide, som lige har født, eller som ammer (tiende særdirektiv i henhold til artikel 16, stk. 1, i direktiv 89/391/EØF) (2).

Kommissionen er ved at følge op på denne sag. Den vil kontakte det ærede medlem, så snart sagen er undersøgt til bunds.

(1) EUT C 33 E af 6.2.2004, s. 232.

(2) EFT L 348 af 28.11.1992.
DA Den Europæiske Unions Tidende CE 84/406

(2004/C 84 E/0472)

SKRIFTLIG FORESPØRGSEL E-0459/04

af Armando Cossutta (GUE/NGL) til Kommissionen

(23. februar 2004)

Om: Lukning af afdelinger på Thyssen Krupp i Terni

Thyssen Krupp (TK) har meddelt den nært forestående lukning af afdelingen for produktion af magnetisk stål hos virksomheden Ast i Terni i Italien, der ejes af selskabet. Lukningen af denne afdeling vil medføre fyringer af 900 medarbejdere og få konsekvenser for beskæftigelsen i alle underleverandørvirksomhederne i Ternis stålproduktion. Thyssen Krupp har i de seneste år modtaget fællesskabsmidler, heriblandt fra Den Europæiske Socialfond (ESF), som selskabet har anvendt til uddannelse af personale og til udvikling af de lokale infrastrukturer på anlægget i Terni.

1. Hvilke hasteforanstaltninger vil Kommissionen træffe for at afværge lukningen af den magnetiske stålproduktionsafdeling på Thyssen Krupp-virksomheden i Terni?

2. Hvilke beskæftigelsesmæssige garantier afkræves der de virksomheder, der modtager fællesskabsmidler, som f.eks. fra Den Europæiske Socialfond, til uddannelse af deres personale og til forbedring af virksomhedens infrastrukturer?

Svar afgivet på Kommissionens vegne af Stavros Dimas

(31. marts 2004)

Kommissionen henviser det ærede medlem til sit svar på skriftlig forespørgsel P-0376/04 fra fr. Sbarbati, P-0388/04 fra fr. Angelilli og P-0445/04 fra hr. Mastella (1). Kommissionen noterer med tilfredshed, at der synes at være indgået en aftale om ikke at lukke anlæggene.

(1) Se side 206.
DA Den Europæiske Unions Tidende CE 88/573

(2004/C 88 E/0586)

SKRIFTLIG FORESPØRGSEL E-1145/04

af Ilda Figueiredo (GUE/NGL) til Kommissionen

(15. april 2004)

Om: Oprettelse af en inspektionsenhed i EU

Under henvisning til, at Kommissionen har besluttet, at der skal oprettes en fællesskabsinspektionsenhed, der skal være operationel i 2006, og i betragtning af, at lovgivningen vedrørende den fællesskabsstøtte, der skulle ydes til medlemsstaterne til skabelse af kontrolstrukturer, er udløbet, bedes Kommissionen besvare følgende:

1. Hvordan agter Kommissionen at yde støtte til Portugal, der råder over den største eksklusive økonomiske zone og har en mængde fartøjer at kontrollere, eftersom dette land klart mangler den nødvendige udrustning, som bekendt er ramt af økonomisk afmatning og står over for alvorlige finansielle problemer?

2. Hvilke foranstaltninger har Kommissionen planer om at træffe for at hjælpe Portugal med finansieringen af indkøb og modernisering af fly og skibe til kontrolundersøgelser i lighed med de foranstaltninger, der er truffet til fordel for andre lande, herunder især Irland?

Svar afgivet på Kommissionens vegne af Franz Fischler

(30. april 2004)

Kommissionen foreslog i november 2003 at forlænge ordningen om EF-tilskud til medlemsstaternes programmer for fiskerikontrol (1), så den er gældende indtil den 31. december 2005. Forlængelsen blev netop foreslået for at kunne tage hensyn til oprettelsen af et kontor, der skal tage sig af fiskerikontrol, og som forventes at være operationelt i 2006.

I henhold til artikel 4, stk. 1, litra h), i forslaget til Rådets beslutning skal der ydes EF-tilskud til anskaffelse og modernisering af fartøjer og fly, som de ansvarlige myndigheder skal anvende til overvågning og kontrol af fiskeri. Det forventes, at Rådet inden længe vedtager dette forslag.

Ansøgninger om tilskud til programmer for 2004 skal senest være indgivet den 1. juni 2004.

(1) KOM(2003) 706 endelig udg. af 20.11.2003.
DA Den Europæiske Unions Tidende CE 84/580

(2004/C 84 E/0656)

SKRIFTLIG FORESPØRGSEL E-0394/04

af Francesco Fiori (PPE-DE), Giorgio Lisi (PPE-DE) og Georges Garot (PSE) til Kommissionen

(16. februar 2004)

Om: Initiativ til bekæmpelse af sulten i EU

Den foruroligende stigning i antallet af personer, som ikke spiser sig mætte i Europa (anslået til 110 mio. europæere i Unionen med 25 medlemsstater), sammenholdt med interventionslagrenes forsvinden som følge af de nye retningslinjer for den fælles landbrugspolitik må give anledning til reel bekymring i Den Europæiske Union. Den fælles landbrugspolitik vil ikke længere være i stand til at sikre alle borgere, og især de socialt dårligst stillede, tilstrækkelige forsyninger som fastsat i traktaterne.

Samtidig ville alle de ngo'er og velfærdsorganisationer, som til daglig arbejder med de fattigste, være ude af stand til alene at varetage denne sociale solidaritetsopgave.

Agter Kommissionen, som jo tog initiativet til at oprette det europæiske støtteprogram til de socialt dårligst stillede, på denne baggrund at ændre forordning (EØF) nr. 3149/92 (1) — og i så fald inden for hvilken frist — således at det bliver muligt på samme tid at sikre eksistensen af reservelagre, at udvide byttehandlen, som har vist sig at være enkel og effektiv, at fremme adgangen til markedet, hvis der er behov herfor, og inddrage organisationerne i vurderingen af behovene?

Svar afgivet på Kommissionens vegne af Franz Fischler

(16. marts 2004)

Kommissionen har helt fra begyndelsen sørget for at tilpasse ydelsen af støtte til socialt dårligt stillede personer i Fællesskabet til udviklingen i denne foranstaltnings kontekst. Flere gange har Kommissionen således ændret den gældende lovgivning, navnlig ved at indføre to betydelige lempelser, som det ærede medlem nævner i denne forespørgsel, nemlig muligheden for køb af fødevarer på markedet i tilfælde af midlertidig mangel og den for nyligt indførte praksis med ombytning af varer fra interventionslagrene med andre fødevarer.

Kommissionen er klar over, at den nævnte foranstaltning er en af forsyningskilderne for en række organisationer, der forsøger at hjælpe de socialt dårligt stillede i EU. Organisationerne bliver både hørt af medlemsstaterne, når disse udformer deres ansøgninger i forbindelse med en årsplan, og af Kommissionen ved møder, der afholdes mindst en gang om året.

Kommissionen er opmærksom på ændringer, der har betydning for foranstaltningen, og vil i påkommende tilfælde foretage de nødvendige tilpasninger af lovgivningen. Den undersøger foranstaltningens fremtidsperspektiver, når de offentlige lagre reduceres betydeligt — eller endda forsvinder helt for visse produkter såsom oksekød og olivenolie — hvilket er en tilstræbt følge af de forskellige reformer af den fælles landbrugspolitik.

(1) EFT L 313 af 30.10.1992, s. 50.
DA Den Europæiske Unions Tidende CE 84/599

(2004/C 84 E/0674)

SKRIFTLIG FORESPØRGSEL E-0482/04

af Christopher Heaton-Harris (PPE-DE) til Kommissionen

(23. februar 2004)

Om: Eurostat

Kan Kommissionen bekræfte, om nogen af de OLAF-undersøgere, de oprindelig deltog i Eurostatundersøgelsen, var blandt de 12 tidligere UCLAF-ansatte, der blev overført fra OLAF til Kommissionen i 2001?

Svar afgivet på Kommissionens vegne af Michaele Schreyer

(5. april 2004)

Det Europæiske Kontor for Bekæmpelse af Svig (OLAF) har meddelt Kommissionen, at fire af de tjenestemænd, der var omfattet af det ærede medlems skriftlige forespørgsel, deltog i »Taskforcen for koordinering af Bedrageribekæmpelse« (UCLAF), som bl.a. beskæftigede sig med spørgsmål i forbindelse med »Eurostat«.